[bookmark: _heading=h.gjdgxs]Ieteikumi izglītības iestādēm izglītojamo testēšanai un rīcībai, ja tiek konstatēts Covid-19 gadījums 

I. Izmantoto terminu skaidrojums 

Izolēšana – pretepidēmijas pasākums infekciozo personu nošķiršanai no veselām personām, ārstēšanai un atbilstošu apstākļu nodrošināšanai, lai nepieļautu veselu personu inficēšanos. Persona, kurai ir konstatēta SARS-CoV-2 klātbūtne ir pakļauta stingrai izolācijai, līdz laikam, kad ārstniecības persona pieņems lēmumu par izolācijas pārtraukšanu. 
[bookmark: _heading=h.30j0zll]Mājas karantīna – ciešā kontaktā ar inficēto personu bijušas personas nošķiršana no citām personām Covid-19 infekcijas inkubācijas periodā dzīvesvietā vai uzturēšanās vietā ārstniecības personas uzraudzībā, lai veiktu personas medicīnisko novērošanu un novērstu inficēšanās riskus citām personām. Covid-19 gadījumā kontaktpersonai pēc pēdējā kontakta ar Covid-19 inficētu personu nosaka 14 dienas ilgu mājas karantīnu. Izglītojamam mājas karantīnu noslēdz pēc Covid-19 testa, kas veikts ne agrāk kā septītajā dienā pēc mājas karantīnas uzsākšanas, ja testa rezultāts ir negatīvs.
Infekcioza (inficēta) persona – persona, kuras organisms satur un izdala vai var izdalīt ārējā vidē infekcijas slimības izraisītājus. Covid-19 gadījumā tā ir persona, kurai ir konstatēta SARS-CoV-2 vīrusa (Covid-19 izraisītāja) klātbūtne. Infekciozai personai infekcija var norit ar simptomiem un bez simptomiem. Covid-19 gadījumā infekcioza persona pakļauta stingrai izolācijai.
Pozitīvs Covid-19 testa rezultāts – šo ieteikumu izpratnē ietver gan pozitīvu testa rezultātu, gan rezultātu, kas klasificējams kā robežvērtība, vāji pozitīvs vai apšaubāms. Līdz ar to, ja tiek saņemts rezultāts, kas klasificējams kā robežvērtība, vāji pozitīvs vai apšaubāms, turpmāka rīcība ir pielīdzināma situācijai, kad saņemts pozitīvs testa rezultāts.
Kontaktpersona – cilvēks, kurš ir bijis tiešā vai netiešā kontaktā ar infekciozu personu vai uzturējies epidēmijas perēklī un kuram ir bijusi iespēja inficēties. Covid-19 gadījumā tā ir persona, kura bijusi augsta inficēšanas riska kontakts (skatīt tabulu) ar personu, kurai konstatēta SARS-CoV-2 vīrusa (Covid-19 izraisītāja) klātbūtne. Covid-19 gadījumā kontaktpersona pakļauta mājas karantīnai un medicīniskajai novērošanai.  
Apvienotais paraugs – šo ieteikumu izpratnē paraugs, kas iegūts, apvienojot vienas testējamo grupas individuālos paraugus, uzglabājot, transportējot un testējot to kā vienu paraugu.

1. Tabula. Kontaktpersonas inficēšanās riska pakāpe Covid-19 gadījumā 
 
	Augsts inficēšanās risks
	Zems inficēšanās risks

	Persona, kurai ir bijis viens vai vairāki no šādiem riska kontaktiem: 
· tiešs kontakts ar Covid-19 gadījumu divu metru attālumā ilgāk par 15 minūtēm 24 stundu laikā (t. sk. atkārtoti kontakti, kas kopā (summāri) ilgst vairāk par 15 minūtēm); 
· fizisks kontakts ar Covid-19 gadījumu (piemēram, rokasspiediens); 
· tieša saskare ar Covid -19 gadījuma izdalījumiem (piemēram, personai klepojot); 
· atrašanās slēgtā vidē (piemēram, mājsaimniecībā, klasē, sanāksmju zāle, slimnīcas uzgaidāmā telpa u.tml.) vai braukšana kopā ar Covid-19 gadījumu ilgāk par 15 minūtēm vienā transportlīdzekļa salonā. 
	Persona, kurai ir bijis viens vai vairāki no šādiem riska kontaktiem: 
· klātienes kontakti mazāk nekā 15 minūtes divu metru attālumā ar Covid-19 gadījumu; 
· atrašanās slēgtā vidē vai braukšana kopā ar Covid-19 gadījumu mazāk par 15 minūtēm vienā transportlīdzekļa salonā. 






Covid-19 gadījumā cilvēks tiek uzskatīts par kontaktpersonu, ja augsta inficēšanās riska kontakts ir noticis šādā laika intervālā:
	Covid-19 infekcijas forma personai, ar kuru ir noticis augsta inficēšanās riska kontakts
	no
	līdz

	Ar simptomiem
	Divas dienas līdz inficētajai personai parādās simptomi
	Izbeigta inficētās personas izolācija

	Bez simptomiem
	Divas dienas līdz parauga vākšanai, kurā tika konstatēta SARS-CoV-2 vīrusa klātbūtne
	


Mājas karantīnas ilgumu skaita no nākamās dienas, kad ir noticis pēdējais kontakts ar inficēto personu.
	 
II. Testēšanas process (procedūra) izglītības iestādēs, izmeklējot apvienotos paraugus
 1. Testēšana izglītības iestādēs tiek veikta pa klasēm, grupām/kursiem (profesionālās izglītības iestādēs), vienai testējamo grupai veicot tikai vienu testu, apvienojot visus paraugus vienā.
2.  Izglītojamo, pedagogu un citi izglītības iestāžu darbinieku testēšanu uz Covid-19 veic reizi nedēļā. Pedagogiem un citiem izglītības iestāžu darbiniekiem veic Covid-19 testu SARS-CoV-2 ribonukleīnskābes (RNS) noteikšanai ar polimerāzes ķēdes reakcijas (PĶR) metodi siekalu paraugā - laboratorija piegādā personalizētus stobriņus siekalu parauga savākšanai[footnoteRef:1]. [1:  Skolai piesaistīto laboratoriju saraksts pieejams: https://www.vi.gov.lv/lv/izglitibas-iestazu-skrinings] 

3. Paraugi tiek vākti vienas klases/grupas/kursa ietvarā. Testēšanā tiek iesaistīti izglītojamie, kuriem nav spēkā esošs vakcinācijas vai pārslimošanas sertifikāts. Tie izglītojamie, kuri nepiedalās testēšanā sakarā ar prombūtni testēšanas dienā, ierodoties izglītības iestādē, uzrāda individuāli veikta testa rezultātus (atbilstoši laboratorijā pieejamai paraugu ņemšanas metodei var tikt izmantota gan nazofarengiāla iztriepe, gan siekalu paraugs), kas veikts ne vēlāk kā 72 stundu laikā pirms ierašanās izglītības iestādē. Ja izglītojamais tiek testēts laboratorijā, kura nesadarbojas ar attiecīgo izglītības iestādi, viņš apliecina izglītojamā statusu (ģimenes ārsta nosūtījums nav nepieciešams). Laboratorija, nosūtot datus Slimību profilakses un kontroles centram (turpmāk – SPKC), atzīmē, ka tests ir veikts izglītības iestāžu izglītojamo un darbinieku skrīninga ietvaros – “IZM”. 
4. Testējamajiem tiek iedots viens nolaužams uztriepes kociņš[footnoteRef:2], kas ir standarta paraugu ņemšanas kociņš ar vates pārklājumu, tas nav piesūcināts ne ar kādām vielām.   [2:  Uztriepes kociņš nav īpaši apstrādāts Covid-19 testa veikšanai, tas nesatur smaržvielas, garšvielas utt.] 

5. Katram klases testēšanas organizatoram (ārstniecības persona, pedagogs, pedagoga palīgs) ir viens transporta konteiners, kas marķēts ar testējamo grupai atbilstošu nosaukumu, piemēram, RV1G 10B, un laboratorijas sagatavots klases/grupas/kursa izglītojamo saraksts. Testēšanas organizators izsvītro no klases/grupas/kursa izglītojamo saraksta personas, kuras testu nenodod.
6. Izglītojamais nolauž kociņu speciālajā laušanas vietā.  
7. Kociņu tur mutē (sūkā) 30 sekundes.  
8. Izglītojamie ievieto transporta konteinerā (“stobriņā”) uztriepes kociņu ar materiāla paraugu. 
9. Kad visi kociņi ievietoti konteinerā, skolotājs aizskrūvē konteinera korķi, ievieto konteineru, izglītojamo sarakstu un neizmantotos uztriepes kociņus biodrošības maisiņā un nodod laboratorijas kurjeram vai skolas atbildīgajai personai, kas savāc visu klašu savāktos paraugus un nodod laboratorijas kurjeram.  
10. Laboratorijā izglītības iestāžu apvienotie paraugi tiek testēti prioritāri, ārpus rindas. Laboratorija: 
10.1. tiklīdz ir noskaidrots grupas testēšanas negatīvs vai pozitīvs rezultāts par visu klasi/grupu/kursu/izglītības iestādi,  tas tiek paziņots, nosūtot e-pastu (papildu var tikt sūtīta arī SMS), izglītības iestādes atbildīgajai personai ne vēlāk kā 24 stundu laikā no paraugu ņemšanas brīža, sniedzot informāciju par testētajām klasēm/grupām/kursiem un atbilstošo rezultātu; 
10.2. ja klases/grupas/kursa apvienotā parauga rezultāts ir negatīvs, individuāli datus par katru testēto izglītojamo, norādot negatīvu testēšanas rezultātu, 24 stundu laikā no paraugu ņemšanas brīža klasē ievada e-veselībā un nosūta e-pastā, norādot informāciju par:
10.2.1. testa veikšanas datumu;
10.2.2. konkrēto izglītības iestādi, klasi/grupu/kursu, kurā veikts tests;
10.2.3. apvienotā parauga rezultātu.
10.3. ja klases/grupas/kursa apvienotā parauga rezultāts ir pozitīvs:
10.3.1. nosūta testētajām  klasēm/grupām/kursam individuāli katram, kas piedalījies testēšanā  ar pozitīvu rezultātu SMS ar šādu informāciju: “Lūdzam steidzami pārbaudīt e-pastu, kas norādīts izglītības iestādes skrīninga rezultātu saņemšanai! Palieciet mājās un sekojiet izglītības iestādes norādījumiem!”
 un e-pastu ar šādu informāciju: 
“Labdien! 
2021. gada XX.XX (Testa veikšanas datums) izglītības iestādes nosaukums klase/grupa/kurss, (norādot konkrētu klasi/grupu), veiktajā izglītojamo Covid-19 testa apvienotajā paraugā ir konstatēts pozitīvs Covid-19 testa rezultāts! 
Lai identificētu inficēto personu, pēc iespējas ātrāk, bet ne vēlāk kā 36 stundu laikā no šī e-pasta saņemšanas brīža, izglītojamam ir jāveic individuāls Covid-19 tests. Lai veiktu individuālu Covid-19 testu, sākotnēji aicinām sazinieties ar konkrēto izglītības iestādi – testējamā materiāla savākšana var tik organizēta centralizēti izglītības iestādei sadarbojoties ar laboratoriju. Individuālu Covid-19 testu iespējams veikt arī Jums ērtāk  sasniedzamajā laboratorijā, uzrādot laboratorijā šo e-pastu (ārsta nosūtījums nav nepieciešams). Laboratorijā testu iespējams veikt tikai ar iepriekšēju pierakstu, tādējādi aicinām savlaicīgi pieteikties, zvanot pa tālruni centralizētam pierakstam Covid-19 analīžu veikšanai – 8303 vai sazinoties uzreiz ar izvēlēto laboratoriju (kontaktinformācija pieejama Slimību profilakses un kontroles centra mājaslapā). Atgādinām, ka individuālu testēšanu būtiski veikt arī, lai izglītojamais, kuram ir Covid-19 infekcija, saņemtu sadarbspējīgu pārslimošanas sertifikātu. 
Izglītojamam ir jāievēro mājas karantīna. Ja izglītojamam vai citiem ģimenes locekļiem, novērojat elpceļu infekcijas slimības pazīmes, piemēram, paaugstinātu ķermeņa temperatūru, klepu, rīkles iekaisumu, apgrūtinātu elpošanu u.c., nekavējoties sazinieties ar savu ģimenes ārstu.
Papildus lūdzam sazināties ar izglītības iestādi, lai noskaidrotu klātienes mācību atsākšanu klasei  pēc mājas karantīnas beigām (atkarībā no iespējas izglītojamam veikt testu pēc septiņām dienām, mājas karantīnas ilgums vienas klases/grupas/kursa izglītojamiem var būt atšķirīgs). Lai noslēgtu mājas karantīnu, izglītojamam ne ātrāk kā  septītajā dienā (ja iespējams, laboratorija norāda konkrētu datumu) pēc apvienotā parauga nodošanas dienas jāveic individuāls Covid-19 tests. Lai veiktu individuālu Covid-19 testu, sākotnēji aicinām sazinieties ar konkrēto izglītības iestādi – testējamā materiāla savākšana var tik organizēta centralizēti izglītības iestādei sadarbojoties ar laboratoriju. Individuālu Covid-19 testu iespējams veikt arī Jums ērtāk sasniedzamajā laboratorijā, uzrādot laboratorijā šo e-pastu (ārsta nosūtījums nav nepieciešams).
Izglītojamajam, atgriežoties izglītības iestādē pēc mājas karantīnas, nav nepieciešama ģimenes ārsta izziņa, tikai jāuzrāda negatīvais testa rezultāts.

Lūdzam sekot izglītības iestādes sniegtajiem norādījumiem!
Vienlaikus informējam, ka laboratoriju kontaktinformācija pieraksta veikšanai pieejama Slimību profilakses un kontroles centra mājaslapā https://www.spkc.gov.lv/lv/valsts-apmaksatas-covid-19-analizes. Savukārt sīkāka informācija par mājas karantīnu kontaktpersonām pieejama Slimību profilakses un kontroles centra mājaslapā https://www.spkc.gov.lv/lv/majas-karantina-kontaktpersonam.
Ar cieņu, /laboratorijas nosaukums/ ”;
	10.3.2. izglītojamie veic atkārtotu apstiprinošo individuālo Covid-19 testu. Individuālo Covid-19 testu (SARS-CoV-2 ribonukleīnskābes (RNS) noteikšana ar polimerāzes ķēdes reakcijas (PĶR) metodi (nazofarengiālā iztriepe vai siekalu paraugs)) veikšana var tikt organizēta centralizēti, izglītības iestādei sadarbojoties ar laboratoriju, vai testu iespējams veikt laboratoriju pieņemšanas punktos, uzrādot šo ieteikumu 10.3.1. apakšpunktā minēto laboratorijas e-pastu, kā arī personu identificējošu dokumentu. E-veselībā tiek ievadīts individuāli veiktā testa rezultāts 24 stundu laikā no paraugu ņemšanas brīža ar atzīmi par kontaktpersonas statusu. Arī tad, ja individuāli veiktais izmeklējums ir negatīvs (SARS-CoV-2 netiek konstatēts), negatīvais testa rezultāts nav izmantojams citām aktivitātēm, t.sk. interešu izglītības apmeklēšanai, izglītojamam tiek saglabāts kontaktpersonas statuss, un izglītojamam ir pienākums ievērot mājas karantīnu. 
	10.3.3. izglītojamie, ja nav slimības simptomi, veic atkārtotu individuālo Covid-19 testu (SARS-CoV-2 ribonukleīnskābes (RNS) noteikšanai ar polimerāzes ķēdes reakcijas (PĶR) metodi (nazofarengiālā iztriepe vai siekalu paraugs)), lai noslēgtu mājas karantīnu, ne agrāk kā septītajā dienā pēc mājas karantīnas uzsākšanas. Individuālo Covid-19 testu veikšana var tikt organizēta centralizēti, izglītības iestādei sadarbojoties ar laboratoriju, vai testu iespējams veikt laboratoriju pieņemšanas punktos, uzrādot šo ieteikumu 10.3.1. apakšpunktā minēto laboratorijas e-pastu, kā arī personu identificējošu dokumentu un e-veselībā tiek ievadīts individuāli veiktā testa rezultāts 24 stundu laikā no paraugu ņemšanas brīža. 

III. Rīcība, ja izglītības iestādē tiek konstatēta persona, kura inficēta ar Covid-19
11. Visi izglītojamie no klases/grupas/kursa, kur, testējot apvienoto paraugu, ir konstatēts pozitīvs Covid-19 testa rezultāts, tiek uzskatīti par kontaktpersonām, t.sk. personas, kas līdz 48 stundām pirms apvienotā parauga nodošanas atradās augsta inficēšanās riska kontaktā ar konkrēto klasi/grupu/kursu, kā arī pedagogi un citu klašu skolēni, kuri bijuši augsta inficēšanās riska kontaktā ar šīs klases izglītojamiem, t.sk. personas ar sadarbspējīgo vakcinācijas vai pārslimošanas sertifikātu. 
 	12. Izglītības iestāde nekavējoties sagatavo un nosūta SPKC kontaktpersonu sarakstu par izglītojamajiem no klases/grupas/kursa, kur ir konstatēts pozitīvs Covid-19 testa rezultāts (saraksts tiek sagatavots par katru klasi/grupu/kursu atsevišķi). Kontaktpersonu sarakstā tiek iekļauti:
12.1. izglītojamie, kuri piedalījušies skrīningā testēšanā;
12.2.  izglītojamie, kuri skrīninga testēšanā nav piedalījušies sakarā ar sadarbīgspējīga vakcinācijas un pārslimošanas sertifikāta esību; 
12.3. izglītības iestādes darbinieki (pedagogi) vai citu klašu izglītojamie, kuriem ir bijis augsta inficēšanās riska kontakts ar attiecīgo klasi/grupu/kursu un uz kuriem arī attiecas mājas karantīna un testēšana atbilstoši šo ieteikumu 13. punktā noteiktajam (skat. 2. tabulā minēto), t.sk. personas ar sadarbspējīga vakcinācijas sertifikātu. 
13. Šo ieteikumu 12. punktā minēto kontaktpersonu sarakstu veido, izmantojot SPKC tīmekļa vietnē (https://www.spkc.gov.lv/lv/kontaktpersonu-zinosana) pieejamo veidlapu, un nosūta to uz e-pasta adresi: kontaktpersona@spkc.gov.lv. SPKC nosūta informāciju Nacionālajam veselības dienestam kontaktpersonas statusa ievadīšanai e-veselībā 24 stundu laikā no informācija saņemšanas dienas. Izglītības iestāde informē kontaktpersonas vai viņu likumiskos pārstāvjus par nepieciešamību ievērot mājas karantīnu un nepieciešamību sazināties ar ģimenes ārstu, lai noformētu darbnespējas lapu vai gadījumā, ja tiek novēroti slimības simptomi. Par minēto nosūtot informāciju e-klasē:
“Labdien! 
2021. gada XX.XX (Testa veikšanas datums) izglītības iestādes nosaukums veiktajā izglītojamo Covid-19 testa apvienotajā paraugā ir konstatēts pozitīvs Covid-19 testa rezultāts un Jūsu bērns ir iekļauts kontaktpersonu sarakstā.  

Ja izglītojamajam nav sadarbspējīgs vakcinācijas vai pārslimošanas sertifikāts:
Lai identificētu inficēto personu, izglītojamam pēc iespējas ātrāk, bet ne vēlāk kā 36 stundu laikā no šīs ziņas saņemšanas brīža ir jāveic individuāls Covid-19 tests. Lai veiktu individuālu Covid-19 testu, sākotnēji aicinām sazinieties ar konkrēto izglītības iestādi – testējamā materiāla savākšana var tik organizēta centralizēti izglītības iestādei sadarbojoties ar laboratoriju. Individuālu Covid-19 testu iespējams veikt arī Jums ērtāk  sasniedzamajā laboratorijā, uzrādot informāciju no e-veselības, kas apstiprina noteikto kontaktpersonas statusu (ārsta nosūtījums nav nepieciešams). Laboratorijā testu iespējams veikt tikai ar iepriekšēju pierakstu, tādējādi aicinām savlaicīgi pieteikties, zvanot pa tālruni centralizētam pierakstam Covid-19 analīžu veikšanai – 8303 vai sazinoties uzreiz ar izvēlēto laboratoriju (kontaktinformācija pieejama Slimību profilakses un kontroles centra mājaslapā). Atgādinām, ka testēšanu būtiski veikt arī, lai izglītojamais, kuram ir Covid-19 infekcija, saņemtu sadarbspējīgu pārslimošanas sertifikātu. 
Izglītojamam ir jāievēro mājas karantīna. Ja izglītojamam vai citiem ģimenes locekļiem, novērojat elpceļu infekcijas slimības pazīmes, piemēram, paaugstinātu ķermeņa temperatūru, klepu, rīkles iekaisumu, apgrūtinātu elpošanu u.c., nekavējoties sazinieties ar savu ģimenes ārstu.
Papildus lūdzam sazināties ar izglītības iestādi, lai noskaidrotu klātienes mācību atsākšanu klasei  pēc mājas karantīnas beigām (atkarībā no iespējas izglītojamam veikt testu pēc septiņām dienām, mājas karantīnas ilgums vienas klases/grupas/kursa izglītojamiem var būt atšķirīgs). Lai noslēgtu mājas karantīnu izglītojamam ne ātrāk kā septītajā dienā (ja iespējams, izglītības iestāde norāda datumu) pēc apvienotā parauga nodošanas dienas jāveic individuāls Covid-19 tests. Lai veiktu individuālu Covid-19 testu, sākotnēji aicinām sazinieties ar konkrēto izglītības iestādi – testējamā materiāla savākšana var tikt organizēta centralizēti izglītības iestādei sadarbojoties ar laboratoriju. Individuālu Covid-19 testu iespējams veikt arī Jums ērtāk sasniedzamajā laboratorijā, uzrādot laboratorijā informāciju no e-veselības, kas apstiprina noteikto kontaktpersonas statusu (ārsta nosūtījums nav nepieciešams).
Izglītojamajam, atgriežoties izglītības iestādi pēc mājas karantīnas, nav nepieciešama ģimenes ārsta izziņa, tikai negatīvais testa rezultāts.


Ja izglītojamam ir sadarbspējīgs vakcinācijas vai pārslimošanas sertifikāts:
Lai konstatētu iespējamu uzliesmojumu kolektīvā, pēc iespējas ātrāk, bet ne vēlāk kā septiņu dienu laikā no šīs ziņas saņemšanas brīža, izglītojamam ir jāveic individuāls Covid-19 tests.
Individuālais Covid-19 tests nav jāveic izglītojamam, kurām sadarbspējīgs pārslimošanas sertifikāts ir izdots ne agrāk, kā pirms 60 dienām. 
 Lai veiktu individuālu Covid-19 testu, sākotnēji aicinām sazinieties ar konkrēto izglītības iestādi – testējamā materiāla savākšana var tik organizēta centralizēti izglītības iestādei sadarbojoties ar laboratoriju. Individuālu Covid-19 testu iespējams veikt arī Jums ērtāk  sasniedzamajā laboratorijā, uzrādot informāciju no e-veselības, kas apstiprina noteikto kontaktpersonas statusu (ārsta nosūtījums nav nepieciešams). Testu laboratorijā iespējams veikt tikai ar iepriekšēju pierakstu, tādējādi aicinām savlaicīgi pieteikties, zvanot pa tālruni centralizētam pierakstam Covid-19 analīžu veikšanai – 8303 vai sazinoties uzreiz ar izvēlēto laboratoriju. 
Izglītojamais, ja nav infekcijas slimības simptomu, var piedalīties klātienes izglītības procesā un citās aktivitātēs, t. sk. interešu izglītības pasākumos, viņam nav jāievēro mājas karantīna. Ja izglītojamam vai citiem ģimenes locekļiem, novērojat elpceļu infekcijas slimības pazīmes, piemēram, paaugstinātu ķermeņa temperatūru, klepu, rīkles iekaisumu, apgrūtinātu elpošanu u.c., nekavējoties sazinieties ar savu ģimenes ārstu.

Lūdzam sekot izglītības iestādes sniegtajiem norādījumiem!
Vienlaikus informējam, ka laboratoriju kontaktinformācija pieraksta veikšanai pieejama Slimību profilakses un kontroles centra mājaslapā https://www.spkc.gov.lv/lv/valsts-apmaksatas-covid-19-analizes. Savukārt sīkāka informācija par mājas karantīnu kontaktpersonām pieejama Slimību profilakses un kontroles centra mājaslapā https://www.spkc.gov.lv/lv/majas-karantina-kontaktpersonam.
Ar cieņu, /izglītības iestādes nosaukums/ ”  
14. Izglītības iestādes noteiktās kontaktpersonas veic individuālo Covid-19 testu. Testējamā materiāla parauga nodošana var tikt organizēta centralizēti, izglītības iestādei sadarbojoties ar laboratoriju, vai testu iespējams veikt laboratoriju pieņemšanas punktos, uzrādot informāciju no e-veselības, kas apstiprina noteikto kontaktpersonas statusu (izglītojamie, kuri nav piedalījušies paraugu nodošanā grupā, t.sk. personas ar sadarbspējīgu vakcinācijas un pārslimošanas sertifikātu [izņemot personas, kurām sadarbspējīgs pārslimošanas sertifikāts ir izdots ne agrāk, kā pirms 60 dienām, šīs personas nav pakļautas testēšanai]).
15. Izglītības iestāde sadarbojas ar SPKC epidemiologu, lai izvērtētu epidemioloģisko situāciju, ieteiktu īpašus pretepidēmijas pasākumus atbilstoši konkrētajai situācijai un sniegtu individuālas rekomendācijas.
16. Izglītojamie, kuri ir atzīti par kontaktpersonām un kuriem nav vakcinācijas vai pārslimošanas sertifikāta, mājas karantīnas laikā drīkst piedalīties izglītības procesā tikai attālināti. Šādā gadījumā izglītojamā līdz 14 gadu vecumam vecākiem vai likumiskajiem pārstāvjiem ģimenes ārsts nepieciešamības  gadījumā var izsniegt darba nespējas lapu, lai  saņemtu darba nespējas lapu, vērsieties pie sava ģimenes ārsta.
[bookmark: _heading=h.1fob9te]17. Izglītojamie, pedagogi un citi izglītības iestāžu darbinieki, kuriem ir sadarbspējīgs vakcinācijas vai pārslimošanas sertifikāts, ja nav infekcijas slimības simptomu, var piedalīties klātienes izglītības procesā un citās aktivitātēs, t. sk. interešu izglītības pasākumos, tomēr viņiem jāveic 13. punktā minētais Covid-19 tests [izņemot personas, kurām sadarbspējīgs pārslimošanas sertifikāts ir izdots ne agrāk, kā pirms 60 dienām, šīs personas nav pakļautas testēšanai] pēc iespējas ātrāk, bet ne vēlāk kā septiņu dienu laikā (ar nolūku konstatēt iespējamu uzliesmojumu kolektīvā).
18. Izglītojamie bez vakcinācijas vai pārslimošanas sertifikāta, kuri ir atzīti par kontaktpersonām (skat.11. punktu), klātienes mācību procesā var atgriezties tikai ar negatīvu Covid-19 testu, kas veikts ne ātrāk kā septītajā dienā pēc mājas karantīnas uzsākšanas bet ne vēlāk kā 72 stundas pirms ierašanās izglītības iestādē. Izmeklējumu veic tikai gadījumos, ja nav slimības pazīmju, ja ir slimības pazīmes, tad turpina ārstniecības procesu ģimenes ārsta uzraudzībā. Testējamā materiāla parauga (SARS-CoV-2 ribonukleīnskābes (RNS) noteikšanai ar polimerāzes ķēdes reakcijas (PĶR) metodi (izmeklējot nazofarengiālo iztriepi vai siekalas)) nodošana var tikt organizēta centralizēti, izglītības iestādei sadarbojoties ar laboratoriju. Testu iespējams veikt arī laboratoriju pieņemšanas punktos (tikai ar iepriekšēju pierakstu, līdz ar to svarīgi pierakstu veikt laikus), atbilstoši šo ieteikumu 10.3.3. apakšpunktam vai laboratorijā uzrādot informāciju no e-veselības, kas apstiprina noteikto kontaktpersonas statusu, kā arī personu identificējošu dokumentu (ārsta nosūtījums nav nepieciešams). Izglītības iestādes vai laboratorijas darbinieks pārliecinās, ka ir pagājušas vismaz septiņas dienas pēc mājas karantīnas uzsākšanas. Ja izglītojamā vecākiem vai likumiskajiem pārstāvim izsniegta darba nespējas lapa uz izglītojamā mājas karantīnas laiku, to  noslēdz, saņemot negatīvu testēšanas rezultātu.
 
2. tabula. Izglītības iestādes rīcība, ja klases/grupas/kursa apvienotais paraugs ir pozitīvs 
	Kurš ir uzskatāms par kontaktpersonu?
	Personas no klases/grupas/kurss, kuras nepiedalījās testēšanā, jo ir sadarbspējīgs vakcinācijas vai pārslimošanas sertifikāts, bet apmeklēja klasi/grupu/kursu 48 stundas līdz apvienotā parauga vākšanas, kā arī citas personas (piem., pedagogi) ar sadarbspējīgu vakcinācijas vai pārslimošanas sertifikātu, kurām ir bijis augsta inficēšanās riska kontakts pirms minētā apvienotā parauga vākšanas
	Personas, kuras piedalījās klases/grupas/kursa testēšanā, pārbaudot apvienoto paraugu 
	Personas no klases/grupas/kurss, kas nepiedalījās testēšanā prombūtnes dēļ, bet apmeklēja klasi/grupu/kursu 48 stundas līdz apvienotā parauga vākšanas, kā arī citas personas (piem., pedagogi), kurām ir bijis augsta inficēšanās riska kontakts pirms minētā apvienotā parauga vākšanas  

	Vai personai jāatrodas mājas karantīnā?
	Nē
	Jā

	Jā


	Kā saņem ziņu par apvienotā parauga testēšanas rezultātu?
	Nesaņem. Izglītības iestāde aicina sekot līdz aktuālajai informācijai e-veselībā.
	Saņem SMS un e-pastu no laboratorijas par pozitīvo rezultātu un tālāku rīcību
	Nesaņem. Izglītības iestāde aicina sekot līdz aktuālajai informācijai e-veselībā.

	Kā izglītojamais vai viņa likumiskais pārstāvis  saņem ziņu par konkrētā izglītojamā kontaktpersonas statusu?
	E-veselībā (izglītības iestāde iekļauj personu kontaktpersonu sarakstā un nosūta SPKC), informē izglītības iestāde
	E-veselībā, informē izglītības iestāde
	E-veselībā (izglītības iestāde iekļauj personu kontaktpersonu sarakstā un nosūta SPKC), informē izglītības iestāde

	Kad jāveic individuālais tests infekcijas avota (inficētas personas) un iespējama uzliesmojuma atklāšanai?
	[bookmark: _heading=h.3znysh7]Pēc iespējas ātrāk, bet ne vēlāk kā septiņu dienu laikā [izņēmums – persona ar sadarbspejīgu pārslimošanas sertifikātu, kas izdots pirms 60 dienām un agrāk]. Testa veikšana ar iepriekšēju pierakstu.
	Jāveic pēc iespējas ātrāk, bet ne vēlāk kā 36 stundu laikā.
Testa veikšana ar iepriekšēju pierakstu.
	Pēc iespējas ātrāk, bet ne vēlāk kā 36 stundu laikā.
Testa veikšana ar iepriekšēju pierakstu.

	Kā nodot individuālo testu?
	Testējamā materiāla parauga nodošana var tikt organizēta centralizēti, izglītības iestādei sadarbojoties ar laboratoriju, vai testu iespējams veikt arī laboratoriju pieņemšanas punktos, uzrādot laboratorijā e-veselības ziņu par kontaktpersonas statusu un personu identificējošo dokumentu 
	Testējamā materiāla parauga nodošana var tikt organizēta centralizēti, izglītības iestādei sadarbojoties ar laboratoriju, vai testu iespējams veikt arī laboratoriju pieņemšanas punktos, uzrādot laboratorijā e-pastu par apvienotā parauga rezultātu, kā arī personu identificējošo dokumentu
	Testējamā materiāla parauga nodošana var tikt organizēta centralizēti, izglītības iestādei sadarbojoties ar laboratoriju, vai testu iespējams veikt arī laboratoriju pieņemšanas punktos, uzrādot laboratorijā e-veselības ziņu par kontaktpersonas statusu un personu identificējošo dokumentu 

	Vai sākotnējās diagnostikas testa veikšanai ir nepieciešams ārsta nosūtījums?
	Nē
	Nē
	Nē

	Vai jāveic tests noslēdzot mājas karantīnu? Kad?
	Neattiecas
	Jā, ne ātrāk kā 7. dienā pēc pozitīvā apvienotā parauga noteikšanas. Testējamā materiāla parauga nodošana var tikt organizēta centralizēti, izglītības iestādei sadarbojoties ar laboratoriju, vai testu iespējams veikt arī laboratoriju pieņemšanas punktos, uzrādot laboratorijā informāciju no e-veselības, kas apstiprina noteikto kontaktpersonas statusu, kā arī personu identificējošu dokumentu saskaņā ar iepriekšēju pierakstu. Testu veic 72 stundu laikā pirms ierašanās izglītības iestādē. 
	[bookmark: _heading=h.2et92p0]Jā, ne ātrāk kā 7. dienā pēc kontaktpersonas statusa noteikšanas. Testējamā materiāla parauga nodošana var tikt organizēta centralizēti, izglītības iestādei sadarbojoties ar laboratoriju, vai testu iespējams veikt arī laboratoriju pieņemšanas punktos, uzrādot laboratorijā informāciju no e-veselības, kas apstiprina noteikto kontaktpersonas statusu, kā arī personu identificējošu dokumentu saskaņā ar iepriekšēju pierakstu. Testu veic 72 stundu laikā pirms ierašanās izglītības iestādē. 

	Testa mērķis
	Neattiecas
	Apzināt vai personai mājas karantīnas laikā nav attīstījusies Covid-19 infekcija
	Apzināt vai personai mājas karantīnas laikā nav attīstījusies Covid-19 infekcija

	Vai testa veikšanai, noslēdzot mājas karantīnu, ir nepieciešams ārsta nosūtījums?
	Neattiecas
	Nē
	Nē

	Vai ir vajadzīga ārsta izziņa atgriežoties iestādē?
	Neattiecas
	Nē, ir nepieciešams negatīvs Covid-19 testa rezultāts
	Nē, ir nepieciešams negatīvs Covid-19 testa rezultāts







IV. Rīcība, ja izglītības iestādē ir konstatēta persona ar  aizdomām par Covid-19

19. Ja darbiniekam pēkšņi sākušās pazīmes, kas liecina par elpceļu jeb respiratoro infekciju, darbu neapmeklē, savukārt, ja darbiniekam pildot darba pienākumus parādās akūtas elpceļu infekcijas slimības pazīmes (drudzis, klepus, elpas trūkums), darbs ir jāpārtrauc un jādodas mājās.  Minētajos gadījumos telefoniski jāinformē izglītības iestādes vadība, kā arī jāsazinās ar ģimenes ārstu, lai vienotos par turpmāko ārstēšanas režīmu. Darbinieks var atgriezties darbā tikai ar ārsta atļauju (kad ārsts ir noslēdzis darbnespējas lapu). 
20. Ja izglītojamajam, ierodoties vai atrodoties izglītības iestādē, parādās akūtas elpceļu infekcijas slimības pazīmes (drudzis, klepus, elpas trūkums): 
20.1. izolē izglītojamo atsevišķā labi vēdināmā telpā, kurā nodrošina tā paša pieaugušā, kas kontaktējās ar bērnu pirms tam, klātbūtni; nepieciešams lietot sejas masku gan izglītojamajam, gan darbiniekam, kas pieskata izglītojamo, pēc kontakta rūpīgi nomazgāt rokas, pēc iespējas ievērojot distanci
20.2. sazinās ar izglītojamā vecākiem, kas nekavējoties ierodas pēc izglītojamā (ja tas ir nepieciešams); veikt izolācijas telpas vēdināšanu un uzkopšanu (dezinfekciju), izmest izlietotas maskas, salvetes un citus izmantotus vienreizlietojamus priekšmetus;
20.3. vecāki telefoniski kontaktējas ar izglītojamā ģimenes ārstu; 
20.4. izglītojamais tiek ārstēts atbilstoši veselības stāvoklim, atgriešanās izglītības iestādē pieļaujama ar ģimenes ārsta izziņu (veidlapa 027/u).

V. Rīcībā citās situācijās

 	21. Ja izglītojamais ir kavējis mācības kāda iemesla dēļ, kas nav saistīts ar augstu epidemioloģisko risku, piemēram, masu pasākumu apmeklēšana, dalību sporta sacensībās, kā arī izglītojamam nav akūta elpceļu infekcijas slimība, viņam nav Covid-19 simptomi, nav kontaktpersonas statusa vai citu epidemioloģisko indikāciju testa veikšanai un viņš neatrodas pašizolācijā sakarā ar atgriešanos no valsts ar augstu inficēšanās risku, izglītojamais 72 stundas pirms ierašanās izglītības iestādē var neveikt Covid-19 testu, ja izglītības iestādē veiktais tests nav kavēts. Ierodoties izglītības iestādē nepieciešams uzrādīt ģimenes ārsta, vecāka vai likumiskā pārstāvja izziņu par kavējuma iemeslu.

VI Informācijas sniegšana un apstrāde, ja veiktā paštesta rezultāts ir pozitīvs
22. Izglītības iestādes atbildīgā persona nosūta SPKC informāciju par personu ar pozitīvo paštesta rezultātu (turpmāk – persona ar aizdomām par Covid-19) un personām, kuras bija augsta inficēšanās riska kontaktā ar šo personu, izmantojot SPKC tīmekļa vietnē esošo kontaktpersonu saraksta veidlapu.
23. SPKC saņem no izglītības iestādes kontaktpersonu sarakstu, izvērtē un nodod Nacionālajām veselības dienestam informācijas ievadīšanai E-veselības sistēmā gan par kontaktpersonām, gan par personu ar aizdomām par Covid-19.
24. Pozitīva paštesta gadījumā informācija E-veselības portālā nonāk:
24.1. pašai personai, kura ievēro izolāciju un veic apstiprinošo testēšanu;
24.2. kontaktpersonām izglītības iestādē par to, ka izglītības iestādē ir bijis kontakts ar personu, par kuru ir aizdomas, ka tā inficēta ar SARS CoV-2 un ir jāievēro mājas karantīna;
24.3. personas ar aizdomām par Covid-19 un kontaktpersonu ģimenes ārstiem.
25. Informācija par personu ar aizdomām par Covid-19 un kontaktpersonām nonāk Veselības inspekcijai, kura veic izolācijas un mājas karantīnas ievērošanas kontroli.
26. Ja izglītojamais veic paštestu mājas apstākļos un paštesta rezultāts ir pozitīvs, tad izglītojamais (vecāki) nekavējoties informē izglītības iestādi, kura īsteno 22. punktā aprakstītos pasākumus, un rīkojas atbilstoši turpmāk noteiktajam.

VII Personas ar aizdomām par Covid-19 laboratoriskā pārbaude (apstiprinošā testēšana)
27. Katra pozitīvā paštesta gadījumā personai pēc iespējas ātrāk jāveic apstiprinoša testēšana laboratorijā ar SARS-CoV-2 RNS noteikšanas metodi. Tas ir ļoti svarīgi, jo negatīva apstiprinošā testa gadījumā tiks pārtraukta personas izolācija un kontaktpersonu mājas karantīna (kontaktpersonas ātrāk varēs turpināt darbu vai mācības klātienē), savukārt pozitīva apstiprinošā testa gadījumā personai tiks noformēts sadarbspējīgs pārslimošanas sertifikāts, un kontaktpersonu mājas karantīna turpināsies. Informācija par pozitīvu antigēna testu (par personām ar aizdomām par Covid-19) netiek iekļauta Covid-19 statistikā, tikai pozitīva apstiprinošā testa gadījumā dati tiks iekļauti kopējā Covid-19 saslimstības statistikā.
28. Apstiprinošo testu iespējams veikt epidemioloģiski drošā veidā (ārpus izolācijas vietai lietojot medicīnisko sejas masku vai FFP2 respiratoru bez vārsta, izmantojot personīgo vai specializēto transportlīdzekli, neveidojot tiešus kontaktus ar citiem cilvēkiem, neapmeklējot sabiedriskas vietas, kur uzturas daudz cilvēki, neizmantojot sabiedrisko transportu) ērtāk sasniedzamā laboratorijā ar iepriekšēju pierakstu, zvanot pa tālruni centralizētam pierakstam Covid-19 testu veikšanai (8303) vai sazinoties uzreiz ar izvēlēto laboratoriju (kontaktinformācija SPKC mājas lapā: https://www.spkc.gov.lv/lv/valsts-apmaksatas-covid-19-analizes), norādot, ka testēšanas iemesls ir pozitīvs paštesta rezultāts.
29. Ja izglītības iestāde izglītojamo un darbinieku ērtības dēļ sadarbībā ar laboratoriju organizē siekalu paraugu vākšanu apstiprinošā testa veikšanai (SARS-CoV-2 RNS noteikšanas metode), tad paraugu apstiprinošai testēšanai var nodot izglītības iestādē vai izglītības iestādes (pašvaldības) noteiktajā vietā. Šādā gadījumā tiek panākta izglītojamajam ērtāka un ātrāka apstiprinošā testēšana un rezultāta saņemšana. 
[bookmark: _Hlk89240656]30. Ja apstiprinošais tests ir pozitīvs, tad persona turpina izolāciju, 11. dienā pēc apstiprinošā testa veikšanas saņem sadarbspējīgu Covid-19 pārslimošanas sertifikātu un turpmāk 6 nedēļas pārslimošanas sertifikāta iegūšanas var neievērot mājas karantīnu nonākot kontaktā ar SARS CoV-2 inficētu cilvēku, neveic skrīninga Covid-19 testēšanu un testēšanu pēc epidemioloģiskām indikācijām (tomēr Covid-19 testa veikšana ir nepieciešama Covid-19 simptomu gadījumā). Savukārt kontaktpersonām mājsaimniecībā vai izglītības iestādē tiek turpināta mājas karantīna. Izglītojamais (vecāki) informē izglītības iestādi, ka apstiprinošā testa rezultāts ir pozitīvs. 
31. Ja apstiprinošais tests ir negatīvs, tad personai nav nepieciešams ievērot izolāciju, savukārt kontaktpersonām mājsaimniecībā vai izglītības iestādē tiek pārtraukta mājas karantīna. Izglītojamais (vecāki) informē izglītības iestādi, ka apstiprinošā testa rezultāts ir negatīvs. 
32. Ja izglītojamam vai izglītības iestādes darbiniekam ar aizdomām par Covid-19 ir veikts apstiprinošais tests, laboratorijas šo testu apzīmē kā IZM testu. 

VIII Izolācija un mājas karantīna, ja veiktā paštesta rezultāts ir pozitīvs
33. Persona ar pozitīvu paštestu (ar aizdomām par Covid-19) visdrīzāk ir augsti infekcioza, tādēļ ievēro izolāciju līdz apstiprinošā testa rezultāta saņemšanas:
33.1. ja apstiprinošā testa rezultāts ir pozitīvs – lēmumu par izolācijas ilgumu un izbeigšanu pieņem ārstējošais ārsts un izsniedz attiecīgo izziņu;
33.2. ja apstiprinošā testa rezultāts ir negatīvs – izolāciju pārtrauc uzreiz pēc negatīvā laboratoriskā izmeklējuma rezultāta saņemšanas.
34. Visas personas, kuras bijušas augsta inficēšanās riska kontaktā ar personu, kurai ir pozitīvs paštesta rezultāts, ievēro mājas karantīnu (ja persona ir veikusi apstiprinošo testēšanu un testa rezultāts ir negatīvs, mājas karantīnu var pārtraukt):
34.1. kontaktpersonām mājsaimniecībā mājas karantīnu skaita no nākamās dienas pēc dienas, kad bija izbeigta izolācija personai ar Covid-19 vai ar aizdomām par Covid-19;
34.2. ja kontakts ir noticis izglītības iestādē vai citur, mājas karantīnu skaita no nākamās dienas, kad personas ar aizdomām par Covid-19 uzsākta izolācija.

IX. Kontaktpersonu mājas karantīnas izbeigšana
35. Mājas karantīnu var izbeigt:
35.1. 14. dienā bez kontroles testēšanas laboratorijā;
35.2. ja 7. dienā pēc pēdējā kontakta ar inficēto personu vai vēlāk tiek veikts SARS-CoV-2 vīrusa RNS noteikšanas kontroles tests, kura rezultāts ir negatīvs. Ja SARS-CoV-2 vīrusa RNS noteikšanas kontroles tests kontaktpersonai netiek veikts, tad kontaktpersona turpina ievērot mājas karantīnu līdz 14. dienai pēc pēdējā kontakta ar inficēto personu.
36. Pilnībā vakcinētie vai pārslimojušie izglītojamie un izglītības iestādes darbinieki, kuri ir identificēti kā kontaktpersonas, var:
36.1. neievērot mājas karantīnu, lai piedalītos izglītības procesā klātienē vai veiktu darba (amata) pienākumus (ārpus šādām situācijām mājas karantīna jāievēro), ja izglītības iestādes vadītājs organizē šo kontaktpersonu skrīninga testēšanu iestādes vadītāja norīkotas atbildīgās personas uzraudzībā ar SARS-CoV-2 antigēna noteikšanas testiem katru reizi pirms klātienes mācību dienas, darba dienas vai maiņas uzsākšanas septiņu kalendāra dienu laikā pēc pēdējā kontakta ar inficēto personu;
36.2. pilnīgi pārtraukt mājas karantīnu, ja:
36.2.1. pēc pēdējā kontakta ar inficēto personu tika veikti vismaz divi SARS-CoV-2 antigēna noteikšanas testi ar 2-4 dienu intervālu ar nosacījumu, ka vismaz viens tests tiek veikts ne agrāk par 7. dienu no pēdējā kontakta ar inficēto personu, un šo testu rezultāti ir negatīvi; 
36.2.2. ja 7. dienā pēc pēdējā kontakta ar inficēto personu vai vēlāk tika veikts SARS-CoV-2 vīrusa RNS noteikšanas kontroles tests, kura rezultāts ir negatīvs.
37. Mājas karantīna tiek atcelta, ja personai ar aizdomām par Covid-19 sakarā ar kuru tika noteikta mājas karantīna (piem. persona ar pozitīvo antigēna testu) Covid-19 infekcija nav apstiprinājusies, veicot SARS-CoV-2 RNS noteikšanas testu.
38. Kā ikvienai kontaktpersonai izglītojamā ar aizdomām par Covid-19 mājsaimniecības locekļiem tiek rekomendēts pēc iespējas ātrāk doties uz laboratoriju un veikt SARS-CoV-2 RNS noteikšanas testu (izsekošanas testu), lai identificētu jau inficētās personas un iespējamo Covid-19 klasteri.
39. Izglītojamā vecākiem uz bērna izolācijas vai mājas karantīnas laiku ir tiesības saņemt darba nespējas lapu.
40. Lai koordinētu kontaktpersonu mājas karantīnas pārtraukšanu vai turpināšanu, izglītības iestādes atbildīgā persona seko informācijai par personas ar aizdomām par Covid-19 apstiprinošā testēšanas rezultātu: 
40.1. pozitīva apstiprinošā testa gadījumā informē kontaktpersonas par nepieciešamību turpināt mājas karantīnu;
40.2. negatīva apstiprinošā testa gadījumā informē kontaktpersonas par mājas karantīnas izbeigšanu un, ja nepieciešams, atgriešanos izglītības iestādē vai darba vietā, kā arī informē SPKC, lai noņemtu kontaktpersonas statusu.

